ИЗВЕШТАЈ СА **ТРЕЋЕГ** КЛАСИФИКАЦИОНОГ ПЕРИОДА ШК.2010/2011.ГОД.

ЗА ПРОФИЛНИ ТИМ ПА И ПТ

Профилни тим ПА и ПТ се састоји од **4** одељења образовног профила ПА (укупно 98 ученика) и **2** одељења образовног профила ПТ (укупно 60 ученика) који има укупно **158** ученика.

На крају трећег класификационог периода, од укупно 158 ученика 157 је оцењених, а 1 ученик је неоцењен.Од укупног броја од 157 оцењених ученика позитиван успех је остварило **87** ученика или **55,42%** а негативан успех **70** ученика или **44,58%.** Од укупног броја ученика са недовољним успехом са 1 недовољном оценом је 39 ученика што је 24,84%, са 2 недовољне оцене 15 ученика или 9,55%, а са 3 и више недовољне оцене 16 ученика одн.10,19%.

Чланови тима су обавештени од стране одељењских старешина да ни у једном одељењу нема проблема са критеријумима оцењивања јер су они ученицима саопштени и ученици знају који су захтеви за одређене оцене.Такође је закључак да је у великом проценту присутна оцењеност ученика у свим одељењима из већине наставних предмета.

Допунска и додатна настава се редовно организују али је закључак свих предметних наставника да ученици недовољно посећују ове часове, а посебно допунске наставе.С тога би требало да предметни наставници чешће подсећају ученике на термине допунске наставе а да одељењске старешине утичу на ученике са слабим оценама да редовно похађају ову наставу јер се код ученика који иду на допунску наставу примећује помак у напредовању у савлађивању градива.

Укупан број изостанака на крају трећег класификационог периода, ученика профилног тима ПА и ПТ је **15.883 или 100,53 по ученику**. Од тог броја, укупан број оправданих изостанака је **13.525** или **85,60 по ученику** а **неоправданих 2358 или 14,92 по ученику**.

Закључак свих чланова тима је да је повећан број изостанака и то у великом броју, у односу на предходни класификациони период а да је повећан и број неоправданих изостанака. Велики број ученика, појединачно има и велики број неоправданих изостанака (имају и преко 50 неоправданих).Укупно **22 ученика или 13,93%** има изречене васпитно-дисциплинске мере, што је мали број у односу на број ученика са великим бројем неоправданих изостанака. Зато је закључак да одељењске старешине одељења у којима има оваквих ученика,посебно у одељењима **II-3,IV-3,III-2,IV-4** у наредном периоду провере изостајање ученика са великим бројем неоправданих часова и идентификују са којих се предмета највише изостаје и наставницима тих предмета скрену пажњу на те ученике. Такође, ученицима скренути пажњу на могућност да због великог изостајања са одређених предмета могу да остану неоцењени али и да не заврше разред.

Одељењске старешине у којима је присутан велики број ученика са неоправданим изостанцима имају обавезу да у што скорије време **покрену дисциплинске поступке** ради изрицања васпитно-дисциплинских мера јер је сигурно да осим неоправданог изостајања са наставе имају и још неке лакше повреде а које су основ за изрицање мера.

Такође,одељењске старешине одељења са ученицима који имају највећи број неоправданих изостанака а то су посебно одељ.старешине одељења IV-3, III-2 и IV-4 имају и обавезу да већ следеће недеље организују **ванредна одељењска већа** и заједно са члановима предложе начине решавања проблема нередовног похађања наставе, великог броја изостанака и сл., као и да размотре предлог организовања накнадних родитељских састанака са свим ученицима, родитељима и наставницима,што је посебно наглашено за ученике четвртог разреда јер они имају додатну обавезу: полагање матурског испита.

Одељењске старешине одељења II-3 ,IV-3, III-2 и IV-4 ће **обавестити наредне недеље координатора**-**руководиоца** профилног тима о ефектима дискусије са седнице тима одржане 29.03.2011.год. као и са родитељског састанка и одељењских заједница, како би се и на даље цео тим бавио проблемима у одређеним профилима или одељењима, а који имају велики утицај на квалитетну наставу и успешан завршетак школске године.

Бор,30.03.2011.год. Координатор-риководилац профилног тима ПА и ПТ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_